Kertomus sisämarkkinoilla toimivan yhdenmukaistamisviraston tilinpäätöksestä varainhoitovuodelta 2002 sekä viraston vastaukset



Virallinen lehti nro C 319 , 30/12/2003 s. 0083 - 0090



Kertomus sisämarkkinoilla toimivan yhdenmukaistamisviraston tilinpäätöksestä varainhoitovuodelta 2002 sekä viraston vastaukset (2003/C 319/13) SISÄLLYS >TAULUKON PAIKKA> TILINTARKASTUSTUOMIOISTUIMEN TARKASTUSKERTOMUS 1. Tämä kertomus annetaan sisämarkkinoilla toimivan yhdenmukaistamisviraston (jäljempänä "virasto") talousarviokomitealle neuvoston asetuksen (EY) N:o 40/94(1) 137 artiklan 2 kohdan mukaisesti. 2. Tilintarkastustuomioistuin tarkasti viraston tilinpäätöksen 31. joulukuuta 2002 päättyneeltä varainhoitovuodelta. Neuvoston asetuksen (EY) N:o 40/94 119 artiklan 2 kohdan c alakohdan mukaisesti viraston talousarvion toteuttamisesta on vastannut viraston pääjohtaja. Hänen vastuualueeseensa kuuluu tilinpäätöksen laatiminen ja esittäminen(2) neuvoston asetuksen (EY) N:o 40/94 138 artiklassa tarkoitettujen varainhoitoa koskevien sisäisten säännösten mukaisesti. Tilintarkastustuomioistuimen on tarkastettava nämä tilit Euroopan yhteisön perustamissopimuksen 248 artiklan nojalla. 3. Tilintarkastustuomioistuin on toimittanut tarkastuksensa tarkastusperiaatteidensa ja -standardiensa mukaisesti. Niissä sovelletaan yleisesti hyväksyttyjä kansainvälisiä tarkastusstandardeja yhteisön näkökulmasta. Tilintarkastustuomioistuin on tarkastanut kirjanpitoaineiston ja soveltanut muita tarpeellisiksi katsomiaan tarkastusmenetelmiä. Tilintarkastustuomioistuin sai tarkastuksen avulla riittävän perustan seuraavassa esitettyä kantaa varten. 4. Tilintarkastustuomioistuin sai tarkastuksen perusteella riittävän varmuuden siitä, että 31. joulukuuta 2002 päättyneen varainhoitovuoden tilinpäätös on luotettava ja tilien perustana olevat toimet ovat kaiken kaikkiaan lailliset ja asianmukaiset. HUOMAUTUKSET Johdanto 5. Virasto perustettiin 20 päivänä joulukuuta 1993 annetulla neuvoston asetuksella (EY) N:o 40/94. Tarkoituksena oli myöntää yrityksille tavaramerkkejä, joiden avulla ne voivat suojata tuottamiaan aineellisia tai aineettomia hyödykkeitä samalla tavalla koko unionissa. Viraston tehtäväkenttää laajennettiin yhteisömallista 12. joulukuuta 2001 annetun neuvoston asetuksen (EY) N:o 6/2002(3) 2 artiklassa niin, että mallit voidaan suojata samalla tavoin koko yhteisössä. Virasto toimii tiiviissä yhteistyössä jäsenvaltioiden virastojen kanssa, joille se maksaa korvauksia tavaramerkkien rekisteröinnistä. Virasto toimii lisäksi lainkäyttöelimenä ratkaistessaan tavaramerkkejä koskevia mahdollisia riita-asioita. Talousarvion toteuttaminen 6. Varainhoitovuoden 2002 talousarvion ja edelliseltä varainhoitovuodelta siirrettyjen määrärahojen toteuttamista kuvataan taulukossa 1. 7. Merkillepantavaa on, että viraston perimien maksujen määrä pieneni 105,1 miljoonasta eurosta vuonna 2001 yhteensä 96,2 miljoonaan euroon vuonna 2002, eli 8,9 miljoonan euron verran. 8. Varainhoitovuodelle 2001 kirjatut tulot, joiden arvo oli yhteensä 1,8 miljoonaa euroa ja jotka koskivat tilinpitäjän vuonna 2002 kirjaamia tuloja, olisi viraston varainhoitoasetuksen(4) mukaisesti pitänyt kirjata varainhoitovuodelle 2002. 9. Julkaisujen myynnistä vuoden 2000 viimeisellä neljänneksellä ja vuoden 2001 kolmella viimeisellä neljänneksellä saadut tulot ovat yhteensä 0,8 miljoonaa euroa. Virasto ei ollut ryhtynyt ajoissa toimiin kyseisen määrän perimiseksi julkaisutoimistolta. 10. Virasto sai vuonna 2002 komissiolta yhteensä 0,6 miljoonaa euroa sellaisten hankkeiden toteuttamista varten, joista oli tehty 1,7 miljoonan euron arvoiset sopimukset komission kanssa. Hankkeiden toteuttaminen on kirjattu talousarvion ulkopuolisiin tileihin, mikä on vastoin talousarvion yhtenäisyyttä koskevaa periaatetta. Tilinpäätös 11. Viraston varainhoitovuotta 2002 koskevassa toimintakertomuksessaan julkaisemista tulostilistä ja taseesta esitetään yhteenveto taulukoissa 2 ja 3. 12. Käsittelykuluja koskevan varauksen määrärahat olivat vuonna 2002 yhteensä 17 prosenttia suuremmat kuin vuonna 2001, kun taas viraston käsittelemien hakemusten määrä väheni 11 prosenttia, eli 135822 hakemuksesta 121212 hakemukseen. Tällaiset erot käsittelykulujen ja hakemusten määrien kehityksessä osoittavat hakemusten käsittelyaikojen pidentyneen(5). 13. Viraston omaisuusluettelo sisältää tavaroita, joita ei enää käytetä, eikä luettelosta ole poistettu mitään sitten marraskuun 2000. Viraston olisi kiinnitettävä huomiota tähän ongelmaan tehdessään fyysistä inventointia, johon se on ryhtynyt tilintarkastustuomioistuimen aiempien suositusten johdosta(6). Henkilöstön palkkaaminen 14. Varainhoitovuotta 2000 koskevassa kertomuksessaan(7) tilintarkastustuomioistuin huomautti, että viraston palvelukseenottopolitiikka on johtanut siihen, että henkilöstöä palkataan paikallisesti; pysyviksi virkamiehiksi palkataan henkilöitä, jotka on rekrytoitu viraston sisäisiä hakijoita suosivin menettelyin. Varainhoitovuoden 2002 aikana 77 avoimesta paikasta ainoastaan neljästä ilmoitettiin laajassa ulkoisessa menettelyssä. Virkamiesten rekrytoinnin sisäinen luonne vahvistui analysoitaessa eri henkilöstöryhmien jäsenten tilanteen muutoksia varainhoitovuonna 2002 (ks. taulukko 4). 15. Taatakseen paremmin tasa-arvoisen pääsyn yhteisön palvelukseen viraston olisi ilmoitettava avoimista työpaikoista hyvin laajasti ja tehtävä mahdollisuuksien mukaan yhteistyötä muiden toimielinten ja erillisvirastojen kanssa palvelukseenottomenettelyjen osalta. Tilintarkastustuomioistuin on hyväksynyt tämän kertomuksen Luxemburgissa 15. ja 16. lokakuuta 2003 pitämässään kokouksessa. Tilintarkastustuomioistuimen puolesta Juan Manuel Fabra Vallés presidentti (1) EYVL L 11, 14.1.1994. (2) Viraston kaikkien tulojen ja menojen tilit varainhoitovuodelta 2002 laadittiin 28. helmikuuta 2003 ja toimitettiin tilintarkastustuomioistuimelle neuvoston asetuksen (EY) N:o 40/94 137 artiklan 1 kohdan mukaisesti. Tilintarkastustuomioistuin sai nämä tilit 2. huhtikuuta 2003. Tilinpäätöksen lyhennetty versio esitetään tämän kertomuksen liitteenä olevissa taulukoissa. (3) EYVL L 3, 5.1.2001, s. 1. (4) Viraston varainhoitoasetuksen 5 artiklan 3 kohta ja 23 artikla. (5) Tätä havaintoa tukee se, että tavaramerkkien rekisteröintihakemusten määrä aleni 5000:lla vuodesta 2001 vuoteen 2002, kun taas jäsenvaltioiden virastoille osoitettujen rekisteröinteihin liittyviä tutkimustöitä koskevien hakemusten määrä väheni 8000:lla. (6) Kohdat 10 ja 11, EYVL C 326, 27.12.2002, s. 87. (7) Kohta 13 ja sitä seuraavat kohdat, EYVL C 372, 28.12.2001, s. 88. Taulukko 1 Sisämarkkinoilla toimiva yhdenmukaistamisvirasto - Talousarvion toteuttaminen varainhoitovuonna 2002Huom. Summissa voi olla pyöristämisestä johtuvia eroja. Lähde: Virastolta saadut tiedot - Taulukoissa annetaan yhteenveto viraston tilinpäätökseen sisältyvistä tiedoista. >TAULUKON PAIKKA> >TAULUKON PAIKKA> Taulukko 2 Sisämarkkinoilla toimiva yhdenmukaistamisvirasto - Tulostili varainhoitovuosilta 2002 ja 2001 >TAULUKON PAIKKA> Huom. Summissa voi olla pyöristämisestä johtuvia eroja. Lähde: Virastolta saadut tiedot - Taulukoissa annetaan yhteenveto viraston tilinpäätökseen sisältyvistä tiedoista. Taulukko 3 Sisämarkkinoilla toimiva yhdenmukaistamisvirasto - Tase 31. joulukuuta 2002 ja 31. joulukuuta 2001Huom. Summissa voi olla pyöristämisestä johtuvia eroja. Lähde: Virastolta saadut tiedot - Taulukoissa annetaan yhteenveto viraston tilinpäätökseen sisältyvistä tiedoista. >TAULUKON PAIKKA> >TAULUKON PAIKKA> Taulukko 4 Sisämarkkinoilla toimiva yhdenmukaistamisvirasto - Henkilöstömäärän kehitys vuonna 2002 >TAULUKON PAIKKA> Lähde: Virastolta saadut tiedot. Viraston vastaukset Talousarvion toteuttaminen Tulot Tulojen ja menojen hyväksyjä allekirjoitti perintämääräyksen vuonna 2001, kun taas varainhoidon valvoja ja tilinpitäjä allekirjoittivat sen vasta vuonna 2002. Tästä syntyi vähäinen epäyhdenmukaisuus menettelyä koskevien määräysten kanssa. Virasto pyrkii välttämään tällaiset ongelmat tulevaisuudessa. Julkaisujen myynti Virasto ottaa huomioon tämän tilintarkastustuomioistuimen huomautuksen. Julkaisujen myynnistä saatavien tulojen periminen riippuu tietojen saannista Euroopan yhteisöjen virallisten julkaisujen toimistolta, jonka tiedottamisessa virastolle julkaisujen myynnistä on huomattavia viivästyksiä. Vastedes virasto vetoaa saatavia koskevaan luetteloon. Käyttötarkoitukseen sidotut tulot Virasto ottaa huomioon tämän huomautuksen ja toteaa, että se tutkii mahdollisuutta sisällyttää nämä toimet käyttötarkoitukseensa sidottuihin tuloihin vuoden 2004 talousarviossaan. Tilinpäätös Omaisuusluettelo Poistoja ei päätetty tehdä, koska omaisuuden inventointi oli vielä kesken. Virasto on tietoinen tästä ja pyrkii pitämään nämä tiedot ajan tasalla. Henkilöstön palkkaaminen Taloudellisen tilanteen kehityksen vuoksi henkilöstön ottaminen palvelukseen talon ulkopuolelta on keskeytynyt. Virasto on myös lopullisesti lakannut soveltamasta menettelyä, jossa henkilöstöä vakinaistetaan sisäisten kilpailujen kautta. Tiettyjen avointen tointen täyttämiseksi ja henkilöstön liikkuvuuden edistämiseksi virasto on kuitenkin ilmoittanut sisäisesti huomattavasta määrästä toimia. Virasto on jo ottanut yhteyttä Euroopan yhteisöjen henkilöstövalintatoimistoon käyttääkseen mahdollisimman laajasti tämän toimiston virastoille tarjoamia rekrytointipalveluja. Ryhdyimme kuitenkin toimiin rekrytointimenettelyn aloittamiseksi vuoden 2003 alussa täyttääksemme ne erityistarpeet henkilöstön suhteen, jotka liittyvät Euroopan unionin laajentumiseen.